cyanic-selkie/wikianc huggingface dataset:
புத்தூர் நடவடிக்கை
பின்னணி
பக்ருதின், பன்னா இஸ்மாயில் மற்றும் பிலால் மாலிக் ஆகியோர் சேர்ந்து "முஸ்லீம் பாதுகாப்பு படை" என்ற பெயரில் சென்னையில் புகழ்பெற்ற ஒரு நபரை 2013 ஆண்டு கொலை செய்வதற்கான ஒரு திட்டத்தை வைத்திருந்தனர். தமிழ்நாடு காவல்துறை பக்ருதினின் நடவடிக்கைகளைத் தொடர்ந்து கண்காணித்து வந்தது. 2013 அக்டோபர் 4 அன்று சென்னை தொடர் வண்டி நிலையத்துக்கு வந்தவரை சாதாரண உடையில் பின்தொடர்ந்து வந்த காவலர்கள் சுற்றிவளைத்து பிடித்தனர்.
நடவடிக்கை
திருப்பதியில் இருந்து 30 கி.மீ. (19 மைல்), தொலைவிலும், சென்னையிலிருந்து 115 கிமீ (71 மைல்) தொலைவிலும் உள்ள புத்தூருக்கு 2013 அக்டோபர் 4,அன்று மாலை தமிழ்நாடு காவல் துறையினர் சென்று சேர்ந்தனர்.
2013 அக்டோபர் 5 ஆம் நாள், புத்தூரில் உள்ள ஒரு வீட்டில் பயங்கரவாதிகள் என சந்தேகப்படும் நபர்களான பிலால் மாலிக் மற்றும் பன்னா இஸ்மாயில் ஆகியோர் இருந்தனர்; அதற்கு ஒரு நாள் முன்னதாக சென்னையில் பகுருதீன் (போலீஸ் பக்ருதீன் என்றும் அழைக்கப்படுகிறார்) என்பவரை கைதுசெய்தனர். அவரிடம் இருந்து பெற்ற தகவலின் பேரில் பிலால் மாலிக் மற்றும் பன்னா இஸ்மாயில் ஆகியோர் உள்ள இடம் காவல் துறைக்குத் தெரியவந்தது. இந்த மூவரும் தடைசெய்யப்பட்ட அல் உம்மா என்ற தீவிரவாத அமைப்பைச் சேர்தவர்கள் ஆவர். இவர்கள் புகழ்பெற்ற கோயிலான திருமலை வெங்கடவன் ஆலயத்தில் குண்டுகள் வைக்க திட்டமிட்டிருந்தனர். சந்தேகப்படும் நபர்கள் "முஸ்லீம் பாதுகாப்பு படை" என்ற பெயரில் சென்னையில் புகழ்பெற்ற ஒரு நபரை கொலை செய்வதற்கான ஒரு திட்டத்தை வைத்திருந்தனர். இவர்கள் இதற்குமுன் பாரதிய ஜனதா கட்சியைச் சார்ந்த லால் கிருஷ்ண அத்வானியைக் கொலை செய்ய திட்டமிட்டவர்களாகவும் மற்றும் பெங்களூரின் மல்லேஸ்வரத்தில் குண்டு வைத்து 16 பேர் காயமடைய காரணமாக இருந்ததாகவும் கருதப்படுகிறது.
தீவிரவாதிகளைப் பிடிக்க தமிழக சிறப்புப் புலனாய்வு காவலர்கள் புத்தூர் வந்து, தீவிரவாதிகள் தப்பிவிடாமல் இருக்க துப்பாக்கியால் சுட்டனர். இருதரப்பும் மாறிமாறி சுட்டுக்கொண்டனர். இச்சம்பவத்தின்போது அங்கிருந்த ஒரு துப்பாக்கி, 2 வெடிகுண்டுகளை போலீசார் பறிமுதல் செய்தனர். தீவிரவாதிகள் இருந்த வீட்டுக்குள் அவர்களைப் பிடிக்க காவலர்கள் புகுந்தனர். அப்போது புலனாய்வுப்பிரிவு ஆய்வாளர் இலட்சுமனன் மற்றும் காவலர் இரமேஷ் ஆகியோரை தீவிரவாதிகள் அரிவாளால் சரமாரியாக வெட்டினர். பின்னர் போலீசாரை வெளியே தள்ளிவிட்டு கதவை உள்பக்கமாக தாழிட்டுக்கொண்டனர்.
இதனையடுத்து திருப்பதியில் இருந்து ஆக்டோபஸ் கமாண்டோ படையும், ஆயுதப்படையும் வரவழைக்கப்பட்டது. பாதுகாப்பு கருதி அதிகாலை அந்தத் தெருக்களில் வசிக்கும் மக்களை வெளியேற்றினர். உள்ளே இருப்பவர்களை வெளியேற்ற வீட்டின் மாடியில் துளையிட்டு, கண்ணீர் புகை குண்டை வீட்டுக்குள் வீசினர். வீட்டில் புகை சூழ்ந்ததால் உள்ளே இருந்தவர்களுக்கு மூச்சு திணறல் ஏற்பட்டது. இதில் தாக்குப்பிடிக்க முடியாமல் ஒரு பெண்ணும் 3 குழந்தைகளும் அந்த வீட்டில் இருந்து வெளியே வந்தனர். அவர்கள் பன்னா மாலிக்கின் மனைவி மற்றும் குழந்தைகள் என தெரியவந்தது. அவர்களிடம் உள்ளே இருப்பவர்கள் குறித்த தகவல்கள் காவல்துறையினரால் திரட்டப்பட்டன. இதன்பின்னர் அதிரடிப் படையினர் வீட்டுக்குள் நுழைந்தனர். அப்போது அங்கிருந்த பன்னா இஸ்மாயில், பிலால் மாலிக் ஆகியோர் தாங்கள் சரண் அடைவதாக அறிவித்தனர். அவர்களை போலீசார் மடக்கிப்பிடித்து கைது செய்தனர். கைது செய்யப்பட்டபோது பன்னா இஸ்மாயில் குண்டு காயமுற்றிருந்தார். மற்ற இரண்டு சந்தேக நபர்கள் தப்பியோடிவிட்டனர். என்றாலும் பன்னா இஸ்மாயில், பிலால் மாலிக் ஆகியோர் பிடபட்டதையடுத்து இந்த புத்தூர் நடவடிகைக முடிவுற்றது.
மேற்கோள்கள்
பகுப்பு:தமிழ்நாட்டு வரலாறு (1947- தற்போதுவரை) பகுப்பு:தமிழ்நாடு காவல்துறையின் சிறப்பு நடவடிக்கைகள் பகுப்பு:சித்தூர் மாவட்டம் பகுப்பு:2013 நிகழ்வுகள்
கரிசல்குளம்
கரிசல்குளம் (Karisal kulam ) இந்திய மாநிலமான தமிழ்நாட்டின் விருதுநகர் மாவட்டம், ஸ்ரீவில்லிப்புத்தூர் வட்டம்,  திருவில்லிபுத்தூர்  ஊராட்சி ஒன்றியத்தில்  உள்ள கிராமம் ஆகும்.
வெளி இணைப்புகள்
பகுப்பு:விருதுநகர் மாவட்டத்திலுள்ள கிராமங்கள்
எதிர் வீட்டு ஜன்னல்
எதிர் வீட்டு ஜன்னல் 1980 ஆம் ஆண்டு வெளிவந்த தமிழ்த் திரைப்படமாகும். கலைஞானம் இயக்கத்தில் வெளிவந்த இத்திரைப்படத்தில் சுதாகர், ராதிகா மற்றும் பலரும் நடித்துள்ளனர்.
ஜார்ஜ் பிரிட்டன்
ஜார்ஜ் பிரிட்டன் (George Britton , பிறப்பு: பிப்ரவரி 7 1843), இறப்பு: சனவரி 3 1910 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1867 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜார்ஜ் பிரிட்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1843 பிறப்புகள் பகுப்பு:1910 இறப்புகள் பகுப்பு:யார்க்சையர் துடுப்பாட்டக்காரர்கள்
திம்மாவரம் ஊராட்சி
திம்மாவரம் ஊராட்சி (Thimmavaram Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்கொளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3462 ஆகும். இவர்களில் பெண்கள் 1729 பேரும் ஆண்கள் 1733 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெருநுவுளி
பெருநுவுளி, அல்லது நரிவிலி (Cordia obliqua) என்ற இந்த தாவரம் ஒரு மூலிகைத் தாவரம் ஆகும். இதன் கனி மருத்துவத்திற்கு பயன்படுகிறது. இது ஒரு பூத்து காய் காய்க்கும் தாவரம் ஆகும். இவை பொதுவாக இந்தியாவின் மேற்கு வங்காளப்பகுதிகளில் காணப்படுகிறது.
மேற்கோள்
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள்
அடுக்கங்கல் தமிழ்-பிராமிக் கல்வெட்டு
அடுக்கங்கல் தமிழ்-பிராமிக் கல்வெட்டு தமிழ்நாட்டின் விழுப்புரம் மாவட்டம், செஞ்சி வட்டம், நெகனூர்பட்டி கிராமத்தில் அமைந்துள்ள அடுக்கங்கல் குன்றின் அடிப்பகுதியில் உள்ள ஒரு பாறையில் பொறிக்கப்பட்டுள்ளது. . நெகனூர்பட்டி செஞ்சிக்கு வடகிழக்கே 6 கிலோமீட்டர் (3.7 மைல்) தொலைவில் அமைந்துள்ளது.
அடுக்கங்கல் குன்று
பெரிய பாறைக்கற்கள் ஒன்றன் மேல் ஒன்றாகக் குவிந்து கிடப்பது போல் தோற்றமளிப்பதால் அடுக்கங்கல் என்ற வந்தது. அடுக்கங்கல் குன்றின் அடியில் வரலாற்றுக்கு முந்தைய பாறை ஓவியங்களைக் கொண்ட இரு சமண குகைகள் உள்ளன. இக்குகைக்கு வெளியே வலப்பக்கத்தில், பாறை சுவற்றில் சட்டமிடப்பட்ட கி.பி. 4-ம் நூற்றாண்டைச் சேர்ந்ததாகக் கருதப்படும் தமிழ்-பிராமிக் கல்வெட்டு காணப்படுகிறது.
சமணர் குகைகள்
அடுக்கங்கல் குன்றின் அடிப்பகுதியில் இருபுறமும் இரண்டு குகைகள் அமைந்துள்ளன. இரண்டு குகைகளிலும் சமணத் துறவிகள் பயன்படுத்திய கல் படுக்கைகளுக்கான தடயங்கள் உள்ளன.ஒரு குகைக்கு அருகில் ஒரு சிறிய குளம் காணப்படுகிறது.
தமிழ்-பிராமி கல்வெட்டு
கி.பி. 4 ஆம் நூற்றாண்டைச் சேர்ந்ததாகக் கருதப்படும் அடுக்கங்கல் தமிழ்-பிராமி கல்வெட்டை முதன்முதலில் தொல்லியல் ஆய்வாளர் எஸ்.ராஜவேலு 1992 ஆம் ஆண்டு கண்டறிந்தார். தமிழ்-பிராமி எழுத்து முறையிலிருந்து வட்டெழுத்தாக வளரும் நிலையில் இக்கல்வெட்டு உள்ளது. இதற்கு சான்றாக இக்கல்வெட்டின் மெய்யெழுத்துக்கள் அனைத்தும் புள்ளியுடன் காணப்படுகிறது. இக்கல்வெட்டின் தனித்தன்மையும் இதுவேயாகும்.
பெரும் பொகழ் சேக்கந்தி தாயியரு சேக்கந்தன்னி செ யி வித்த பள்ளி
பொருள்:
பெரும்புகை என்னும் ஊரைச் சேர்ந்த சேக்கந்தி என்னும் சமணப் பெண் துறவியின் தாயார் சேக்கந்தி செய்து அளித்த பள்ளி.
கி.பி. 4 முதல் இவவிடம் சமணத்துறவிகளின் வாழ்விடமாக இருந்துள்ளது. தாய் மகள் ஆகிய இருவர் பெயரும் சேக்கந்தி என்பதாகும். ‘கந்தி’ என்பது சமணப் பெண் துறவிகளைக் குறிக்கும் சொல்லாகும். பெரும்புகை எனற கிராமம் விழுப்புரம் மாவட்டம், வல்லம் வட்டத்தில் அமைந்துள்ளது.
மேற்கோள்கள்
பகுப்பு:சமணக் கோயில்கள் பகுப்பு:தமிழ் பிராமிக் கல்வெட்டுகள் பகுப்பு:குகை ஓவியங்கள் பகுப்பு:சமணம் பகுப்பு:தமிழ்நாட்டின் வரலாற்றுச் சிறப்பு இடங்கள் பகுப்பு:விழுப்புரம் மாவட்டம்
மஞ்சள் நிறமி 12
மஞ்சள் நிறமி 12 (Pigment Yellow 12) என்பது C32H26Cl2N6O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோ சேர்மமாகும். பரவலாக மஞ்சள் சாயமாக மஞ்சள் நிறமி 12 பயன்படுத்தப்படுகிறது. 3,3’-டைகுளோரோபென்சிடினிலிருந்து வருவிக்கப்படும் டையரைலைடு சாயமாகவும் இது வகைப்படுத்தப்படுகிறது. மஞ்சள் நிறமி 13 உடன் இச்சேர்மம் நெருங்கிய தொடர்பு கொண்டுள்ளது. இச்சேர்மத்தில் இரண்டு பீனைல் குழுக்கள் 2,4-சைலைல் குழுக்களால் இடப்பெயர்ச்சி செய்யப்பட்டுள்ளன
மேற்கோள்கள்
பகுப்பு:நிறமிகள் பகுப்பு:கரிம நிறமிகள்
டார்பன்
டார்பன் (Tarpon) என்பவை மெகலோப்ஸ் இனத்தைச் சேர்ந்த மீன் இனமாகும். இவை மெகலோபிடே குடும்பத்தின் ஒரே உறுப்பினர் ஆகும். இவை இரண்டு இனங்களாக பிரிக்கப்பட்டுள்ளன. ஒன்று ( எம். அட்லாண்டிகஸ் ) இது அத்திலாந்திகைச் சேர்ந்தது. மற்றொன்று ( எம். சைப்ரினாய்டுகள் ) இந்தோ-பசிபிக் பெருங்கடல்களில் உள்ளது.
இனங்கள் மற்றும் வாழ்விடங்கள்
டார்பன் மீன்களின் இரண்டு உட்பிரிவாக M. atlanticus ( அட்லாண்டிக் டார்பன் ) மற்றும் M. cyprinoides ( இந்தோ-பசிபிக் டார்பன் ) உள்ளன. அட்லாண்டிக் டார்பன் மீனானது மேற்கு அட்லாண்டிக் கடற்கரையில் வர்ஜீனியா முதல் பிரேசில் வரை, கரிபியன் மற்றும் மெக்சிகோ வளைகுடாவின் கடற்கரையிலும், கிழக்கு அட்லாண்டிக் கடற்கரையில் செனிகல் முதல் தெற்கு அங்கோலா வரையிலும் காணப்படுகின்றன. இந்தோ பசிபிக் டார்பன்கள் தென்கிழக்காசியா, யப்பான், தாகித்தி, ஆத்திரேலியா, கிழக்கு ஆப்பிரிக்க கடற்கரைகளில் காணப்படுகின்றன. இரண்டு இனங்களும் கடல் மற்றும் நன்னீர் வாழ்விடங்களில் காணப்படுகின்றன, பொதுவாக நன்னீர் சதுப்பு நிலங்களை அணுக இவை ஆறுகள் வழியாக ஏறுகின்றன. காற்றுப்பை அல்லது நீந்தும் சவ்வுப்பை ஆகியவற்றைக் கொண்ட கடல் மீன்களில் இந்த மீன்களும் ஒன்றாகும். மிதப்புத் தன்மையை கட்டுப்படுத்த உதவும் இந்தக் காற்றுப் பைக நுரையீரல் போலவும் செயல்படுகிறது. இதனால் டார்பன் மீன்கள் நீரின் மேற்பரப்புக்கு வந்து, நேரடியாக காற்றை சுவாசிக்க உதவுகிறது. டர்போன்களின் வாழ்விடங்கள் அவற்றின் வளர்ச்சி நிலைகளைப் பொறுத்து பெரிதும் வேறுபடுகின்றன. முதல் நிலை உயிர்கள் பொதுவாக தெளிவான, வெப்பமான, கடல் நீரில், ஒப்பீட்டளவில் மேற்பரப்புக்கு அருகில் காணப்படும். இரண்டாம் நிலைநிலை, மூன்றாம் நிலை குடம்பிகள் உவர்ச் சதுப்பு நிலங்கள், கடலை ஒட்டிய பாறைக் குளங்கள், சிற்றோடைகள், ஆறுகளில் காணப்படுகின்றன. அவற்றின் வாழ்விடங்களாக வெப்பமான, ஆழமற்ற, இருண்ட நீர்நிலைகள் மணல் மண் அடிப்பகுதியாக உள்ளன. டார்பன்கள் பொதுவாக ஆறுகளின் புதிய நீரில் ஏறுமீனாக ஏறுகின்றன. அவை இளமைப் பருவத்திலிருந்து பருவமடையும் வயது வரை நன்னீர் வாழ்விடங்களில் இருந்து, பின்னர் கடல் நீருக்குத் திரும்புகின்றன.
புதைபடிவ இனங்கள்
இடது|thumb|296x296px| செல்மாசரஸ் (ஒரு மொசாஸர் ) ஒரு வரலாற்றுக்கு முந்தைய டார்போனை வேட்டையாடுகிறது இந்த இனத்தின் புதைபடிவங்கள் 113.0 மில்லியன் ஆண்டுகளுக்கு முன்பு (மியா) அல்பியன் கட்டத்தில் கிரீத்தேசியக் காலம்வரை காணப்படுகிறது.
இனப்பெருக்கம் மற்றும் வாழ்க்கை சுழற்சி
வெப்பமான, தனிமைப்படுத்தப்பட்ட கடல் பகுதிகளில் டார்பன்கள் இனப்பெருக்கம் செய்கின்றன. பெண் மீன்கள் ஒரே நேரத்தில் 12 மில்லியன் முட்டைகள் வரை இடும். இந்த மீன்கள் 75–125 செமீ (30-50 அங்) வளர்ந்த பிறகு பாலியல் முதிர்ச்சியை அடைகிறன. இவை பொதுவாக வசந்த காலத்தின் பிற்பகுதியிலிருந்து கோடையின் ஆரம்பத்தில் முட்டையிடுகின்றன. முட்டையில் இருந்து வெளிவரும் உயிரினமானது அவற்றின் மூன்று வெவ்வேறு வளர்ச்சி நிலைகளில் வெவ்வேறு வாழ்விடங்களில் வளர்கிறது. முதல் கட்டம், லெப்டோசிஃபாலஸ் நிலை அல்லது முதல் நிலை 20-30 நாட்களுக்குப் பிறகு நிறைவடைகிறது. இது பொதுவாக கடலின் மேற்பரப்பில் இருந்து 10-20 மீட்டருக்குள், தெளிவான, வெப்பமான கடல் நீரில் நடைபெறுகிறது. லெப்டோசிஃபாலஸ் லார்வாவாக வளரும்போது சுருங்குகிறது; மிகவும் சுருங்கிய லார்வா, இரண்டாம் கட்டத்தில், 70 வது நாளில் உருவாகிறது. இந்த எதிர்மறை வளர்ச்சி கட்டத்தைத் தொடர்ந்து மந்தமான வளர்ச்சி ஏற்படுகிறது. 70 வது நாளில், குஞ்சு வளர்ச்சி கட்டம் தோன்றுகிறது. இந்த மூன்றாம் நிலை தொடங்கி மீன் பாலியல் முதிர்ச்சி அடையும் வரை வேகமாக வளரத் தொடங்குகிறது.
உணவு
முதல் நிலை வளர்ச்சியில் இருக்கும் டார்பான்கள் உணவுக்காகத் தீவனங்களை உண்பதில்லை. மாறாக கடல் நீரிலிருந்து ஊட்டச்சத்துக்களை உறிஞ்சுகளைப் பயன்படுத்தி உறிஞ்சுகின்றன. இரண்டாம், மூன்றாம் நிலைகளில் இவை முதன்மையாக கடல் மிதவை நுண்ணுயிரிகளை உணவாக கொள்கின்றன. என்றாலும் பூச்சிகள் மற்றும் சிறிய மீன்களையும் உண்கிறன. இவை இளம் மீன்களாக வளரும்போது, குறிப்பாக நன்னீர் சூழலில் வளரும் போது, பூச்சிகள், மீன், நண்டு, புல் இறால் ஆகியவற்றை பிடித்து உண்கின்றன. பெரிய மீன்களான நடுத்தர அளவுள்ள இரைகளை இரவில் வேட்டையாடி உண்கிறன. இவை இரையை அப்படியே விழுங்குபவை.
எதிரிகள்
மேகலோப்களை முதல் கட்டம் மற்றும் ஆரம்ப கட்டம் ஆகிய இரண்டு வளர்ச்சியின் போது மற்ற மீன்கள், அவற்றின் அளவைப் பொறுத்து வேட்டையாடுகின்றன. அடுத்து குஞ்சு மெகாலாப்ஸ்களை பிஸ்ஸிவோரஸ் பறவைகள் ஆகியவற்றால் வேட்டையாடப்படுகின்றன. இவை காற்றுக்காக மேற் பரப்புக்கு வரும்போது விரால் அடிப்பான் ஆஸ்பிரேஸ் அல்லது பிற கொன்றுண்ணிப் பறவைகளால் பாதிக்கப்படக்கூடியவை. வளர்ந்த மீன்கள் எப்போதாவது சுறாக்கள், முதலை போன்றவற்றிற்கு இரையாகிறன. இவை மனிதர்களால் உண்ணப்படுவதில்லை. அதனால் இவை தூண்டிலில் பிடிபட்டாலும், மீண்டும் கடலிலேயே வீசப்படுகின்றன.
வெளி இணைப்புகள்
பகுப்பு:மீன்கள்
பகைவென்றி ஊராட்சி
பகைவென்றி ஊராட்சி (Pagaiventri Gram Panchayat), தமிழ்நாட்டின் ராமநாதபுரம் மாவட்டத்தில் உள்ள நயினார்கோவில் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 763 ஆகும். இவர்களில் பெண்கள் 381 பேரும் ஆண்கள் 382 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இப்ராகிம் கலீல்
இப்ராகிம் கலீல் (Ibrahim Khaleel, பிறப்பு: அக்டோபர் 9, 1982), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. 34 முதல்தர துடுப்பாட்டப் போட்டிகளிலும், 27 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
புரோட்டான் (ஏவூர்தி)
புரோட்டான் (Proton) என்பது ருசியா நாட்டின் ஏவூர்தி ஆகும். இது நான்கு நிலைகளைக் கொண்ட ஒரு நீட்டிக்கப்பட்ட ஏவூர்தி ஆகும். வணிக ரீதியாகவும் மற்றும் ருசிய அரசு விண்வெளி அமைப்பின் ஏவுதலுக்காகவும் இது பயன்படுத்தப்படுகிறது. முதல் புரோட்டான் ஏவூர்தி 1965 ஆம் ஆண்டு ஏவப்பட்டது. மேம்படுத்தப்பட்ட தற்போதைய புரோட்டான் ஏவூர்திகள் இன்று வரை பயன்பாட்டில் இருக்கின்றன. ஏவூர்தி வரலாற்றில் அதிக திறனுடைய அதி உந்துகிகள் (heavy boosters) பயன்படுத்தப்படும் ஏவூர்திகளுள் புரோட்டான் ஏவூர்தியும் ஒன்று. அனைத்து புரோட்டான் ஏவூர்திகளும் ருசியாவின் மாஸ்கோவில் அமைந்துள்ள குருநிசேவ் மாகாண ஆராய்ச்சி மற்றும் உற்பத்தி மையத்தில் ( Khrunichev State Research and Production Space Center) தயாரிக்கப்பட்டு பைக்கனூர் விண்வெளி ஏவுதளம் (Baikonur Cosmodrome) ஏவுதளத்திற்கு கிடைமட்டமாக எடுத்துச் செல்லப்படுகிறது. ஏவுதளத்தின் செலுத்து பீடத்தில் (launch pad ) புரோட்டான் ஏவூர்தி செங்குத்தாக நிலைநிறுத்தப்படுகிறது.
வகைகள்
என இதில் இரு வகைகள் உள்ளன.
திறன்
புரோட்டான் ஏவூர்தியானது பூமியின் தாழ் வட்டப்பாதைக்கு 22.8 டன்கள் எடையையும், புவிநிலை வட்டப்பாதைக்கு 6.3 டன்கள் எடையையும் எடுத்துச் செல்லவல்லது. 2030 ஆம் ஆண்டில் இவ்வேவூர்தி ஓய்வுபெறும் என எதிர்பார்க்கப்படுகிறது.
வணிகம்
ருசிய விண்வெளி வியாபாரத்தில் 1994 முதல் இன்றுவரை புரோட்டான் ஏவூர்தி 4.3 பில்லியன் அமெரிக்க டாலர்கள் சம்பாதித்துக் கொடுத்துள்ளது. இது வருங்காலங்களில் இன்னும் அதிகரிக்கும் என எதிர்பார்க்கப்படுகிறது.
மேம்பாடு
புரோட்டான் ஏவூர்தியின் மேம்பாடானது புதிய அங்காரா ஏவூர்தி அறிமுகப்படுத்தப்பட்டதைத் தொடர்ந்து தற்காலிகமாக நிறுத்தி வைக்கப்பட்டுள்ளது. ஏனெனில் அதிதிறனுடைய அங்காரா எளிமையானதும் செலவு குறைந்ததும் ஆகும். புரோடான் ஏவூர்தியின் முக்கிய மேம்பாடாக அதன் கடுங்குளிர் இயந்திரம் மேம்படுத்தப்படும்.
சக ஏவூர்திகள்
புரோட்டான் ஏவூர்தியின் திறனை ஒத்த ஏவூர்திகள்:
மேற்கோள்கள்
பகுப்பு:உருசிய விண்வெளித் திட்டங்கள் பகுப்பு:ஏவூர்திகள்
ரேடப்பர்டைசேசன்
ரேட்அப்பர்டைசேசன் (Radappertization) என்பது கதிர்வீச்சால் உணவுப்பதனம் செய்து டப்பாவில் வைத்துக் காக்கும் ஒரு முறையாகும். 1810 ஆம் ஆண்டில் நிக்கலசு அப்பர்ட் என்னும் பிரெஞ்சு அறிவியலாளரும் பொறியியலாளருமான நிக்கலசு அப்பர்ட் என்பவரின் நினைவாக இம்முறைக்கு ரேட்அப்பர்டைசேசன் எனப் பெயரிடப்பட்டது. நிக்கலசு அப்பர்ட் முதலாம் நெப்போலியனின் படைவீரருக்கு உணவுப்பொருட்களைப் பதப்படுத்தும் முறையைக் கண்டுபிடித்தார்.
சில உணவுப்பொருட்கள் சில பருவங்களில் மட்டுமே கிடைக்கின்றன. வேறுசில உணவாகும் பொருட்கள் சில இடங்களில் மட்டுமே கிடைக்கின்றன. இவைகளை எல்லாப் பருவங்களிலும் எல்லா இடங்களிலும் பயன்படுமாறு செய்வதே இம்முறையின் சிறப்பு. விதைகள் முளைவிடுவதைத் தாமதப்படுத்துதல் போன்ற விளைவுகளைக் குறைக்கவும் கதிர்வீச்சு உதவுகிறது.
இம்முறையில் நுண்ணுயிரிகளின் செயற்பாடுகளை முடிந்த வரை மிகச் சிறிதாகக் குறைக்க அயனியாக்கும் கதிரின் ஒரு குறிப்பிட்ட அளவு பிரயோகிக்கப்படுகிறது. இவ்வளவு பொதுவாக 25-45 கிலோகிரேகள் ஆகும்.
use of ionising radiation in food processing application -.ISRP Kalpakkam 1989.
மேற்கோள்கள்
பகுப்பு:உணவு பதப்படுத்தல் பகுப்பு:கதிர்வீச்சு பகுப்பு:கதிர் உயிரியல் பகுப்பு:அணுக்கருத் தொழில்நுட்பம்
மசுக்கத்து ஆளுநரகம்
மஸ்கட் கவர்னரேட் (Muscat Governorate, محافظة مسقط  ) என்பது ஓமான் சுல்தானகத்தின் ஒரு ஆளுநரகம் ஆகும். இந்த மாகாண தலைநகரம் மஸ்கத் நகரம் ஆகும். இது ஓமானின் மிகப்பெரிய நகரம் மற்றும் ஒரே பெருநகரமாகும். பொதுவாக மஸ்கட் சிட்டி என்று அழைக்கப்படும் மஸ்கட் கவர்னரேட் அரசாங்கத்தின் நிர்வாக மையம் மற்றும் ஓமானின் முதல் கப்பல் மற்றும் சரக்கு துறைமுகம் மற்றும் எண்ணெய் துறைமுகம் ஆகியவற்றைக் கொண்டுள்ளது. மே 2015 நிலவரப்படி இதன் மக்கள் தொகை 1,288,330 ஐ எட்டியது.
மாகாணங்கள்
மஸ்கட் கவர்னரேட் ஆறு மாகாணங்களைக் கொண்டுள்ளது ( விலாட் ):
குறிப்புகள்
பகுப்பு:ஓமானின் ஆளுநரகங்கள் பகுப்பு:அரபு மொழி வார்த்தைகளைக் கொண்ட கட்டுரைகள்
அருப்புக்கோட்டை நவநீதபாலகிருஷ்ணசாமி கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆவணி மாதம் கோகுலாஷ்டமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விருதுநகர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரக்ஞை (சிற்றிதழ்)
பிரக்ஞை என்பது இந்திய ஒன்றியம், தமிழ்நாட்டின் சென்னையில் இருந்து 1970 ஆம் ஆண்டுகளில் வெளியான ஒரு தமிழ்ச் சிற்றிதழ் ஆகும்.
வரலாறு
‘பிரக்ஞை' இலக்கியம் தவிர்த்த ஏனைய விஷயங்களில் அதிக அக்கறை கொண்டது. சமூக, கலை, பொருளாதாரச் சிந்தனைக் கட்டுரைகளை ( மொழிபெயர்ப்புகளை ) வெளியிடுதில் ஆர்வம் காட்டியது. ‘சீனச் சிறப்பிதழ்' ஒன்றைத் வெளியிட்டது.
பல வழிகளில் பிரக்ஞைக்கு வலுவூட்டிய இதன் ஆசிரியர் ஆர். ரவீந்திரன் சென்னையை விட்டுச் செல்ல நேரிட்டதனால், ‘பிரக்ஞை' யிலிருந்து விலகிக் கொண்டார். பின்னர் ஜி. ரவீந்திரன் ஆசிரியராகப் பொறுப்பேற்றார்.
படைப்புகள்
பிரக்ஞை 'அறிவார்ந்த தன்மையோடு' கலை, ஓவியம், திரைப்படம் பற்றிய கட்டுரைகளையும் கருத்துக்களையும் வெளியிட்டது. திரைப்பட விமர்சனங்கள், அரசியல் சமூகப் பார்வையோடு அழுத்தமாகவும் விரிவாகவும் எழுதப்பட்டன. சத்யஜித்ரே, பதல் சர்க்கார், சியாம் பெனகல், மிருணாள் சென் முதலியோரின் படங்கள் பற்றிய கட்டுரைகள் வெளியாயின. ஓவியக் கலைஞர்கள், அவர்களுடைய படைப்புகள் சம்பந்தமான கட்டுரைகளையும் பிரக்ஞை வெளியிட்டது.
புதுரகக் கதைகள், புதுக் கவிதைகள், கவிதைத் தொகுப்புகள் பற்றிய காரசாரமான விமர்சனங்கள் பிரக்ஞையில் அடிக்கடி வெளியாயின. சில புதினங்கள், சிறுகதைத் தொகுப்புகள் பற்றிய விரிவான மதிப்புரைகளும் வந்தன. நான்காவது இதழில் ஞானக்கூத்தன் கலந்துரையாடல்' 12 பக்கங்கள்-கவிதை பற்றிய அவருடைய கருத்துக்களை விளக்கியது.
ஏழாவது இதழ் கவிதைச் சிறப்பிதழ் ஆக வெளிவந்தது. ஞானக் கூத்தன், ஹரி. ஸ்ரீனிவாசன், மாலன், பிரபஞ்சகவி, பகவய்யா, நா. விச்வநாதன், தேவதேவன், ஆத்மாநாம், தஞ்சாவூர் கவிராயர், மணிகண்டன் கவிதைகள் எழுதியுள்ளனர். மூன்று மலையாளக் கவிதைகளை நகுலன் தமிழாக்கினார். மற்றும் செக் மொழிக் கவிதை, டி. எஸ். எலியட் கவிதைகளும் தமிழில் தரப்பட்டன. 'மார்க்ஸியமும் பஜனைக் கவிஞர்களும்' என்ற தலைப்பில் முற்போக்குக் கவிஞர்களின் தன்மைகள் குறித்து விரிவான கட்டுரை ஒன்றும் பிரசுரமாயிற்று.
'மார்க்லிசமும் இலக்கிய விமர்சகனும்’- ஜியார்ஜ் ஸ்டைனர் எழுதியது. மொழிபெயர்க்கப்பட்டு தொடர் கட்டுரையாக வெளிவந்துள்ளது. ஆல்பர்ட் கேமு நாடகம் 'நியாயவாதிகள்' தொடர் அம்சமாக வந்தது.
13 வது இதழில் கடந்த ஓராண்டில் பிரக்ஞை சாதித்தது என்ன என்பது குறித்து விளக்கம் இடம்பெற்றது. மேலும் சார்வாகன் எழுதிய 'மக்கள் இலக்கியமும் மனோதர்மமும்' என்ற நல்ல கட்டுரை ஒன்று வெளியானது. நீண்ட சர்ச்சைக்கு வித்திட்ட கட்டுரை ஒன்றை வேற்றுமை என்ற தலைப்பில் ந. முத்துசாமி எழுதினார்.
21-22 வது இதழில் 'கே. சி. எஸ். பணிக்கர் ஒரு பார்வை’ என்ற கட்டுரையில் ஜெயராமன் அந்த ஓவியரைப் பற்றி விரிவாக எழுதினார். பணிக்கரின் ஓவியங்களும் அச்சாகியிருந்தன.
நிறுத்தம்
1976 பிற்பகுதியிலிருந்து 'பிரக்ஞை' மாதம்தோறும் வெளிவர முடியாத நிலைமை ஏற்பட்டது. 21-22, 23-24 என்று இரண்டு இதழ்களை ஒன்றாகச் சேர்த்து வெளியிட்டது. 1976 நவம்பர், திசம்பர், 1977 சனவரி எனத் தேதியிடப் பெற்ற இதழுக்குப் பிறகு, பிரக்ஞை 1977 சூலை மாதம் 29-34 என்று ஒரே இதழாக வெளி வந்தது.
குறிப்புகள்
பகுப்பு:1970 களில் வெளிவந்த தமிழ் இதழ்கள் பகுப்பு:நின்று போன தமிழ் இதழ்கள் பகுப்பு:தமிழ்நாட்டுச் சிற்றிதழ்கள்
தமிழ்ச் சிற்றிதழ்களின் பட்டியல்
இப்பட்டியலில் தமிழ்நாடு, கர்நாடகா, கேரளா, புதுச்சேரி ஆகிய மாநிலங்களில் இருந்து வெளிவரும் சிற்றிதழ்களும், இலங்கையிலிருந்து வெளிவரும் தமிழ் சிற்றிதழ்களும் அவற்றின் ஆசிரியர் பெயர்களும் அகரவரிசைப்படி பட்டியலிடப்பட்டுள்ளன.
வ
(இந்த சிற்றிதழ்கள் பட்டியலில் தங்களுக்குத் தெரிந்த வேறு சிற்றிதழ்களையும் சேர்க்கலாம்)
உசாத்துணை
பகுப்பு: சிற்றிதழ்கள்‎
புரோட்
புரோட் (Broad,18ம் நூற்றாண்டு, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1747 - 1750 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள்
விடுகாதழகிய பெருமாள்
விடுகாதழகிய பெருமாள் என்பவன் அதியர் மரபைச் சேர்ந்த ஒரு மன்னன். இவன் 12 ஆம் நூற்றாண்டின் பிற்பகுதியிலும், 13 ஆம் நூற்றாண்டின் தொடக்கப் பகுதியிலும் தகடூர் நாட்டை ஆட்சி செய்தவன். இவன் இப் பகுதியை ஆண்ட இராசராச அதியமானின் மகன். இவனது ஆட்சி சுமார் 25 ஆண்டுகள் நிலைபெற்றிருந்ததாகத் தெரிகிறது. சோழப் பேரரசுக்கு அடங்கி ஆட்சி புரிந்த இம்மன்னன் மூன்றாம் குலோத்துங்க சோழன் காலத்தவன். இவனது ஆட்சிப்பகுதி ஆந்திராவில் உள்ள சித்தூர் மாவட்டம், தமிழ் நாட்டின் வட ஆற்காடு, தென் ஆற்காடு, கிருஷ்ணகிரி மாவட்டம், தருமபுரி மாவட்டம் சேலம், திருச்செங்கோடு ஆகிய பகுதிகளையும் உள்ளடக்கி விரிவடைந்திருந்தது.
இவனது காலத்தைச் சேர்ந்தவையாகக் கிடைத்துள்ள கல்வெட்டுக்கள் இவன் சைவக் கோயில்களுக்குச் செய்த திருப்பணிகள் பற்றியும் சமணக் குடைவரை கோயில்களைப் புதுக்கி அமைத்தமை பற்றியும் கூறுகின்றன. வாணியம்பாடியில் உள்ள ஒரு சைவக் கோயிலில் சிவனுக்கு விடுகாதழகிய ஈசுவரமுடையார் என்ற பெயர் இருப்பதும், ஊத்தங்கரைக்கு அருகில் ஆம்பள்ளி என்னுமிடத்தில் விடுகாதழகிய பெரும்பள்ளி என்னும் சமணப் பள்ளி ஒன்று இருந்தது பற்றிக் கல்வெட்டுகள் கூறுவதாலும் சமணம், சைவம் இரண்டுக்கும் இம்மன்னன் உதவியளித்துச் சமயப் பொறையை கடைப்பிடித்து வந்தமை தெரிகிறது.
விடுகாதழகிய பெருமாளுக்குப் பின்னர் போசளர் வலிமை பெற்றதால் சோழர்கள் தகடூர்ப் பகுதியில் தமது கட்டுப்பாட்டை இழந்ததுடன், அதியர் மரபினரின் ஆட்சியும் அற்றுப்போனது. விடுகாதழகிய பெருமாளே அதியர் மரபின் கடைசி மன்னனாவான்.
இவற்றையும் பார்க்கவும்
பகுப்பு:அதிய அரசர்கள்
பெப்ரவரி 27
வெளி இணைப்புகள்
பகுப்பு:பெப்ரவரி பகுப்பு:ஆண்டின் நாட்கள்
மதுரை மொட்டைக்கோபுரம் முனீஸ்வரன் வழிபாடு
மதுரை மொட்டைக்கோபுரம் முனீஸ்வரன் வழிபாடு என்பது மதுரை மீனாட்சி சுந்தரேஸ்வரர் கோயிலின் வடக்கு வாசலில் அமைந்துள்ள மொட்டைக்கோபுரம் முனீஸ்வரன் வழிபாட்டைக் குறிக்கின்றது. அமராவதிபுதூர் வயிநாகரம் நாகப்ப செட்டியார் மொட்டை கோபுரமாக இருந்த வடக்கு கோபுரத்தை, தனது செலவில் 152 அடி உயர பிரம்மாண்ட கோபுரமாக 1878 ஆம் ஆண்டில் கட்டி முடித்தார்.
தனியார் குலதெய்வக் கோவில்
தனியார் ஒருவருக்குச் சொந்தமான குலதெய்வக் கோவில் இது. யாழ்கீத சுந்தரம் பிள்ளை குடும்பத்தார் இதனை அமைத்தனராம். சைவ பிள்ளை வகுப்பைச சேர்ந்த சுந்தரம் பிள்ளை இன்று உயிருடன் இல்லை. இவர் வாரிசுகளான நான்கு மகன்கள் இக்கோவிலை இன்று பராமரித்து வருகிறார்கள். என்றாலும் முனீஸ்வரன் பல்வேறு சாதியினராலும், பல்வேறு மதத்தவராலும் வழிபடப்படுகிறார்.
மொட்டைக் கோபுர மண்டபம்
இக்கோவிலுக்குரிய இடம் மீனாட்சி சுந்தரேஸ்வரர் கோயிலின் வடக்கு வாசலில் மொட்டைக் கோபுரத்தின் அடியில் ஒரு மண்டபமாக இருந்துள்ளது. சிறிய கோவிலாக தொடங்கப் பட்ட முனீஸ்வரன் சன்னிதி மரத்தாலான கதவு இருந்ததாக பக்தர்கள் சொல்கிறார்கள். அந்நாளில் தரையோடு உள்ள வளையத்தில் சங்கிலியினை இணைத்து பூட்டுவது உண்டாம். முனீஸ்வரன் சன்னிதியின் முன்புறம் பெரிய கல்லாலான தூண்கள் உள்ளன.
நாட்டார் வழிபாடு
அந்நாளில் தினசரி வழிபாடு நாட்டார் இன பூசாரிகளால் நடத்தப்பட்டது. மந்திரங்கள் கால பூசைகள் மற்றும் வைதீகச சடங்குகள் எல்லாம் செய்யப்படவில்லையாம். அருச்சனை கட்டணங்கள் கூட வசூலிக்கப் படவில்லை என்கிறார்கள். துணைக்கோயில் வழிபாடு ஏதும் இல்லை வழிபடுவோர் தரும் தேங்காய் பழத்தைப் பூசாரி உடைத்துத் தீபம் காட்டுவார். அவற்றில் பாதி கொண்டு வருவோருக்கும் மறுபாதி பூசாரிக்கும் உரியதாகும். அர்ச்சனையின் போது வேத மந்திரங்கள் கூறப்படுவதில்லை. கட்டணமும் இல்லை கால பூசைகள் ஏதுமில்லை.
நிலை மாலைகள்
இன்று கூட செவ்வாய் வெள்ளிக்கிழமைகளில் மீனாட்சி அம்மன் கோவில் வடக்குக் கோபுரத்தின் உச்சியிலிருந்து கதம்ப சரங்கள் தொங்கவிடப்படுகின்றன. இவை ஒவ்வொன்றும் நூறு அடி நீளத்துக்கும் மேற்பட்டவை. ஒரே நாளில் ஒரே நேரத்தில் பத்து இருபது சரங்கள் கூட ஒரே நேரத்தில் தொங்கவிடப்படுகின்றன. பூசசரங்கள் மொட்டைக்கோபுர முனியின் சன்னிதியின் தூணில் கட்டப்பட்டிருக்கும்.
உயிர்ப்பலி
பழங்காலத்தில் உயிர்ப்பலி நடத்தப் பட்டதாகவும், தற்போது இந்த வழக்கம் நடைமுறையில் இல்லை என்று தெரிகிறது. என்றாலும் பக்தர்கள் ஆடு, கோழி, கன்றுக்குட்டி போன்ற உயிரினங்களை நேர்த்திக் கடனாக செலுத்துவது இன்றும் நடைபெறுகிறதாம்.
மேல்நிலையாக்கம்
நாட்டுப்புறத் தெய்வங்களை வழிபட்டு வந்த மக்கள் உயர்சாதி என கூறி கொண்டவர்களுக்கு உரிய நடைமுறை வழக்குகளைப் பின்பற்றி தங்கள் மதிப்பை உயர்த்தத் தொடங்கிய போது வழிபாட்டு நிலைகளில் மாற்றங்கள் ஏற்பட்டன. விநாயகர், முருகன் முதலிய தெய்வங்கள் இங்கு பரிவார தெய்வங்களாக தனி சன்னதியில் குடி கொண்டுள்ள்ளனர். வைதீக மந்திர வழிபாடுகள், கால பூசைகள், வைதிகர்களால் நடத்தப்படுகின்றன.
உதவிய நூற்பட்டி
பகுப்பு:தமிழர் நாட்டுப்புறத் தெய்வங்கள் மதுரை மீனாட்சி அம்மன் கோயில் பகுப்பு:மதுரை
பாலநாகம்மா (1942 திரைப்படம்)
பாலநாகம்மா (Bala Nagamma) 1942 இல் வெளியான ஒரு தெலுங்குத் திரைப்படம். இத்திரைப்படத்தின் இயக்குநர் சி. புல்லையா மற்றும் தயாரிப்பாளர் சுப்பிரமணியம் சீனிவாசன் ஆவர். பாலநாகம்மா திரைப்படைக்கதை மிகவும் பிரபலமான புர்ரகதைகளுள் ஒன்றாகும். ஜெமினி ஸ்டியோவால் தயாரிக்கப்பட்டத் துவக்ககால வெற்றிபெற்ற தெலுங்குத் திரைப்படங்களுள் இதுவும் ஒன்று. இத்திரைப்படத்தில் மூன்று பாடல்கள் இடம்பெற்றுள்ளன. இப்படம் தமிழிலில் மறுஆக்கம் செய்யப்படவில்லை. ஆனால் அதே ஜெமினி ஸ்டியோவால் இந்தியில் மதுபாலாவின் நடிப்பில் 1954 இல் மறுஆக்கம் ("பகுத் தின் குவே") செய்யப்பட்டது. இதே திரைப்படம் 1959 ஆம் ஆண்டில் இதே தலைப்பில் வேதாந்த ராகவய்யா இயக்கத்தில் மீண்டும் வெளியானது.
கதை
இக்கதை, பாலநாகம்மா என்ற இளவரசியைப் பற்றியது. நவபோஜராஜு என்ற அரசரின் மனைவியான ராணி புலலட்சுமி, ஜடாக முனிவரிடம் குழந்தைப்பேறு வேண்டிக்கொள்ள அவரது வாழ்த்துகளினால் அவளுக்கு ஏழு குழந்தைகள் பிறக்கின்றன. அவற்றுள் கடைசிக் குழந்தைதான் பாலநாகம்மா (காஞ்சனமாலா). அவளை கார்யவார்தி ராஜு என்பருக்குத் திருமணம் செய்து தருகின்றனர். ஆனால் அவளை மாயால மாரதி (கோவிந்தராஜுலு சுப்பாராவ்) என்பவன் கடத்திச் சென்று நாகுள்ளபுடி காட்டு என்ற இடத்திலுள்ள குகையொன்றில் நாயாக மாற்றி அடைத்துவைத்து விடுகிறான். அங்கு அவன், அவளைக் கட்டாயத் திருமணம் செய்துகொள்ள முயற்சிசெய்ய, அவள் சில விரதங்களும் பூசைகளும் செய்யவேண்டும் எனக்கூறி காலம் கடத்துகிறாள். இவ்வாறாக அக்குகையிலேயே அவள் 14 ஆண்டுகாலம் அடைபட்டுக் கிடக்கிறாள். இச்சமயத்தில் மாயால மாரதியின் மனைவி ராணி சங்கு (புஷ்பவல்லி) பாலநாகம்மாவின் மீது பொறாமை கொள்கிறாள். பாலநாகம்மாவின் மகன் பாலவார்தி ராஜு வளர்ந்தபின் தனது அன்னைக்கு நேர்ந்ததை அறிந்துகொள்கிறான். தனது தாயைக் கடத்தி அடைத்து வைத்திருக்கும் குகைக்குப் பூ விற்கும் தம்பலி பெடி என்ற பென்ணின் பேரனாக நடித்து அங்கு சென்று மாயால மாரதியைத் தோற்கடித்துத் தன் தாயை மீட்கிறான்.
வரவேற்பு
திரைப்பட வரலாற்றாளர் ராண்டார் கையின் கூற்றின்படி இத்திரைப்படம் inr 4000000 இலாபம் ஈட்டியது.
வெளியிணைப்புகள்
பகுப்பு:1942 தெலுங்குத் திரைப்படங்கள்
பெரம்பை லட்சுமிநாராயணப்பெருமாள் கோயில்
லட்சுமிநாராயணப்பெருமாள் கோயில் தமிழ்நாட்டில் விழுப்புரம் மாவட்டம், பெரம்பை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லட்சுமிநாராயணப்பெருமாள், ஸ்ரீதேவி, ஸ்ரீபூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தொல்லியல் மேடு
அகழ்வாய்வில் டெல் அல்லது பண்டைய தொல்லியல் மேடு ( tell, or tel) تَل, tall or תל tell), டெல் என்பதற்கு அரபு மொழியில் மலை அல்லது உயரமான மேடு ('hill' or 'mound') எனப்படும். ஒரே நிலப்பரப்பில் ஆயிரக்கணக்கான ஆண்டுகள் தொடர்ந்து வாழ்ந்த மனிதர்களால் நிறுவப்பட்ட கட்டிட அமைப்புகள் பின்னர் சிதிலமடைந்து உயரமான மண் மேடுகள் போன்று காட்சியளிப்பவைகள் தொல்லியல் மேடு எனப்படும். 40 மீட்டர் உயரம் கொண்ட டெல் பராக் தொல்லியல் மேட்டை அகழாய்வில் கண்டுபிடித்துள்ளனர்.
பொதுவாக டெல் எனப்படுவது, பண்டைய அண்மை கிழக்கு தொடர்பான அகழாய்வில் கண்டுபிடிக்கப்பட்ட தொல்லியல் மேடுகளை குறிக்கும். டெல் என அழைக்கப்படும் பண்டைய தொல்லியல் மேடுகள் அதிகமாக, மக்கள் பண்டைய காலத்திலிருந்து தற்போது வரை தொடர்ந்து வாழ்ந்து வரும் மெசொப்பொத்தேமியா, பண்டைய எகிப்து, தெற்கு லெவண்ட், அனதோலியா மற்றும் ஈரான் போன்ற நிலப்பரப்புகளில் அதிகமாக கண்டுபிடிக்கப்பட்டுள்ளது.
அகழ்வாய்வியல்
டெல் எனப்படும் தொல்லியல் மேடுகள், இப்பகுதிகளில் பண்டைய காலத்திலிருந்து தொடர்ந்து வாழ்ந்து வந்த மனிதர்கள் களிமண் மற்றும் செங்கல் கட்டிட அமைப்புகளின் சிதிலமடைந்த மணல் மேடாகும்.
மேலும் படிக்க
தொல்லியல் மேடு பகுப்பு:தொல்லியல் பகுப்பு:அண்மைக் கிழக்கு நாடுகளின் தொல்லியல்
கெண்டேனஅள்ளி ஊராட்சி
கெண்டேனஅள்ளி ஊராட்சி (Gendanahalli Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3004 ஆகும். இவர்களில் பெண்கள் 1424 பேரும் ஆண்கள் 1580 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கடியலூர் உருத்திரங்கண்ணனார்
கடியலூர் உருத்திரங்கண்ணனார் சங்ககால நல்லிசைப் புலவர்களுள் ஒருவர் ஆவார். இவர் பாடிய பெரும்பாணாற்றுப்படை, பட்டினப்பாலை ஆகிய இரு பாட்டுக்களும் பத்துப்பாட்டு எனும் தொகை நூற்களின்‌ தொகுதியில் இடம்பெற்றுள்ளன. இது மட்டுமின்றி இவர் அகநானூற்றில் 167ஆவது பாடலையும் குறுந்தொகையில் 352ஆவது பாடலையும் இயற்றியவராவார். தொல்காப்பிய மரபியல் 629ஆம் சூத்திரவுரையில் இவர் அந்தணர் என்று சொல்லப்படுகிறார்.
பெயர்க் காரணம்
எனவே பாலை நிலத்தில் உருத்து இருக்கும் உருத்திரத்தைப் பாடிய புலவர் என்று காட்டக் கண்ணனாருக்கு உருத்திரம் என்னும் அடைமொழி தரப்பட்டிருக்கலாம் என்றும் ஒரு கருத்து உண்டு. ஆயினும் பெயரைக் கொண்டு நோக்கின் தமிழ்ப் படுத்தப்பட்ட ருத்ரக்ருஷ்ண என்ற வடமொழிப் பெயரை இவர் கொண்டிருந்தார் என்றும் இன்னொரு கருத்து உண்டு. இவர் தந்தையார் பெயர் உருத்திரன் என்றும் இவரது பெயர் கண்ணனார் என்றும் கூறுவர்.
மேலும் பார்க்க
பகுப்பு:சங்கப் புலவர்கள்
51 வது கிராமி விருதுகள்
2009 பிப்ரவரி 8 அன்று கலிபோர்னியாவின் லாஸ் ஏஞ்சல்ஸில் உள்ள ஸ்டேபிள்ஸ் சென்டரில் 51 வது வருடாந்திர கிராமி விருதுகள் வழங்கும் விழா நடைபெற்றது. ராபர்ட் பிளான்ட் மற்றும் அலிசன் க்ராஸ் ஆகியோர் ஆண்டின் சிறந்த இசைத்தொகுப்பு மற்றும் ஆண்டின் சிறந்த பதிவு உள்ளிட்ட ஐந்து விருதுகளை வெற்றி பெற்றதுடன் அந்த இரவின் மிகப்பெறும் வெற்றியாளார்களாகத் திகழ்ந்தனர். லில் வேனெ சிறந்த ராப் ஆல்பம் உள்ளிட்ட நான்கு விருதுகளை வென்றார். ஆண்டின் சிறந்த பாடல் உள்ளிட்ட மூன்று விருதுகளை கோல்ட்ப்ளே வென்றது. ஆடெல், டாஃப்ட் பங்க், நெ-யொ, சுகர்லேண்டின் ஜெனிபர் நெட்டில்ஸ் மற்றும் ஜான் மேயர் உள்ளிட்ட கலைஞர்கள் தலா இரண்டு விருதுகளை வென்றனர்.
புற இணைப்புகள்
பகுப்பு:இசை விருதுகள் பகுப்பு:2008 நிகழ்வுகள்
யாழ்ப்பாணக் கோட்டை
யாழ்ப்பாணக் கோட்டை என்பது யாழ்ப்பாணத்தை ஐரோப்பியக் குடியேற்றவாத ஆட்சியாளர்கள் ஆண்ட காலத்தில் கட்டப்பட்ட கோட்டையாகும். முதலில் போத்துக்கீசரால் அமைக்கப்பட்ட இக் கோட்டை பின்னர் ஒல்லாந்தரால் இடித்து மீளவும் கட்டப்பட்டது. 1980களின் இறுதிக்காலம் வரை நல்ல நிலையில் இருந்த இக் கோட்டை பின்னர் இடம்பெற்ற உள்நாட்டுப் போரின் தாக்கத்தால் சிதைவடைந்த நிலையில் இருந்தது. 2009 ஆம் ஆண்டுக்குப் பின்னர் ஒல்லாந்த அரசின் உதவியுடன் திருத்தப்பட்டுள்ளது.
போத்துக்கீசர் காலம்
யாழ்ப்பாண அரசு 1619 இல் போத்துக்கீசரின் நேரடி ஆட்சியின் கீழ் வந்ததும், தலைநகரத்தை நல்லூரிலிருந்து அவர்கள் யாழ்ப்பாணத்துக்கு மாற்றினர். அங்கே யாழ்ப்பாணக் குடாக்கடலை அண்டி ஒரு கோட்டையையும் கட்டினர். 1619 ஆகஸ்ட் மாதத்தில் பாதுகாப்புக்காகக் கோட்டையொன்றைக் கட்டிக்கொள்ள கோவாவிலிருந்த தலைமையகத்திலிருந்து பிலிப்பே டி ஒலிவேராவுக்கு அனுமதி கிடைத்திருந்தது எனினும் பொருத்தமான இடமொன்றைத் தெரிவுசெய்து கோட்டையின் கட்டிடவேலை 1625 ஆம் ஆண்டிலேயே ஆரம்பமானது. 1629 இல் இது உபயோகத்திலிருந்ததெனினும், 1637 இல் கூட இது முற்றாகக் கட்டிமுடிக்கப்படவில்லையென்றே தெரிகிறது. இது கிட்டத்தட்டச் சதுர வடிவமானது. நான்கு மூலைகளிலும் அமைந்த காவலரண்களுடன், ஒவ்வொரு பக்கச் சுவர்களின் மத்தியிலும் அரைவட்ட வடிவிலமைந்த அரண்களும் இருந்தன. கோட்டைக்குள்ளே கத்தோலிக்கத் தேவாலயமொன்றும், கப்டன் மேஜரின் வீடும், வைத்தியசாலையொன்றும் மேலும் சில முக்கியமான கட்டிடங்களும் இருந்தன. போத்துக்கீசரின் யாழ்ப்பாண நகரம் (போர்த்துக்கேயர் குடியேற்றம்) கோட்டைக்கு வெளியிலேயே இருந்தது.
ஒல்லாந்தர் காலம்
யாழ்ப்பாணத்தை ஒல்லாந்தர் 1658 ஜூன் 22 இல் கைப்பற்றினர். போர்த்துக்கேயரின் கோட்டையையே ஒல்லாந்ததும் சில ஆண்டுகள் பயன்படுத்தினர். பின்னர் அதனை இடித்துவிட்டு ஐங்கோண வடிவிலமைந்த புதிய கோட்டையைக் கட்டினார்கள். முதலில் ஐங்கோணக் கோட்டையின் உள் அரண்களையும், பின்னர் 18 ஆம் நூற்றாண்டில் வெளிச் சுற்று அரண்களையும் கட்டினர். இக்கோட்டைக்குள் கட்டளைத் தளபதியின் இல்லமும், பிற படை அதிகாரிகளுக்கான இல்லங்களும் இருந்தன. மருத்துவமனை, சிறைச்சாலை என்பன உள்ளிட்ட வேறு பல கட்டடங்களும் இக்கோட்டைக்குள் காணப்பட்டன. இவற்றுடன், கிரேக்கச் சிலுவை வடிவில் அமைந்த தேவாலயம் ஒன்றும் அமைந்திருந்தது.
தற்காலம்
1984–1987 காலப்பகுதியில் யாழ்ப்பாணத்தின் பெரும்பகுதி தமிழீழ விடுதலைப் புலிகளின் கட்டுப்பாட்டில் இருந்தபோதும், யாழ்ப்பாணக் கோட்டை இராணுவத்தின் வசமே இருந்து வந்தது. 1989 ஆம் ஆண்டில் இந்திய அமைதிகாக்கும் படை யாழ்ப்பாணத்தில் இருந்து வெளியேறிய பின்னர் கோட்டையை முற்றுகையிட்ட புலிகள் பல மாதங்களின்பின் அதனைக் கைப்பற்றிக்கொண்டனர். கைப்பற்றிய சிறிது காலத்தில் மீண்டும் இவ்வாறான நிகழ்வைத் தடுக்க கோட்டையின் பெரும்பகுதி புலிகளின் ஆலோசனையின் கீழ் அழிக்கப்பட்டது. 1995 ல் யாழ்ப்பாணத்தை இலங்கை இராணுவம் மீண்டும் கைப்பற்றியபோது இக்கோட்டையின் எச்சங்கள் இராணுவக் கட்டுப்பாட்டு பிரதேசத்தினுள் வந்தன.
மேற்கோள்கள்
பகுப்பு:யாழ்ப்பாண வரலாறு பகுப்பு:இலங்கையில் உள்ள கோட்டைகள் பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும் பகுப்பு:யாழ்ப்பாணத்திலுள்ள கோட்டைகள் பகுப்பு:இலங்கையின் தொல்லியற்களங்கள்
ஆற்றல்தணிக்கை
ஆற்றல் தணிக்கை (Energy Audit) என்பது "ஆற்றலை சரிபார்த்து, கண்காணித்து மற்றும் உபயோகிக்கும் முறையை பகுப்பாய்ந்து ஆற்றல் நுகர்வை குறைக்க ஒரு செயல் திட்டத்துடன் கூடிய ஆற்றல் திறன் மேம்படுத்துவதற்கான பரிந்துரைகள் கொண்ட தொழில்நுட்ப அறிக்கையை சமர்ப்பித்தலை உள்ளடக்கியது”
வெளி இணைப்புகள்
பகுப்பு:ஆற்றல்
கீதா ஒரு செண்பகப்பூ
கீதா ஒரு செண்பகப் பூ 1980 ஆம் ஆண்டு வெளிவந்த தமிழ்த் திரைப்படமாகும். எஸ். ஏ. கண்ணன் இயக்கத்தில் வெளிவந்த இத்திரைப்படத்தில் ஜெய்கணேஷ், ஸ்ரீகாந்த், சுபாஷினி சுருளி ராஜன் மனோரமா மற்றும் பலரும் நடித்துள்ளனர். படத்தின் பாடல்களைக் கண்ணதாசனும், தஞ்சைவாணனும், தஞ்சை கல்யாணசுந்தரமும் எழுதியுள்ளனர்.
சான்றுகள்
யூடியூபில் கீதா ஒரு செண்பகப் பூ
பகுப்பு:1980 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள்‎‎ பகுப்பு:சுருளி ராஜன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ஜெய்கணேஷ் நடித்த திரைப்படங்கள்
வீணா மாலிக்
வீணா மாலிக் (Veena Malik) என்று அழைக்கப்படும் ஜாஹிதா மாலிக் (பிறப்பு: பிப்ரவரி 26, 1984) ஒரு பாகிஸ்தான் நடிகை, தொலைக்காட்சி தொகுப்பாளர், நேரடி நிகழ்ச்சிகளின் தொலைக்காட்சி ஆளுமை மற்றும் பாக்கிஸ்தான் மற்றும் பாலிவுட் திரைப்படங்களில் தோன்றிய நடிகை ஆவார்.
வீணா 2000 ஆம் ஆண்டில் சஜ்ஜாத் குலின் தேரே பியார் மெயின் என்ற திரைப்படத்தின் மூலம், திரைப்பட உலகிற்கு அறிமுகமானார். 2002 ஆம் ஆண்டில், அவர் அக்பர் கானின் யே தில் ஆப் கா ஹுவா மற்றும் சாசி புன்னோ ஆகிய படங்களில் நடித்தார், பின்னர் கோய் துஜ் சா கஹான் (2005), மொஹாபத்தான் சச்சியன் (2007), கியுன் தும் சே இட்னா பியார் ஹை (2005) போன்ற பெண்களை மையப்படுத்தி எடுக்கப்பட்ட படங்களில் நடித்தார்.
2008ல், கபி பியார் நா கர்ணன் மற்றும் இஷ்க் பீ பர்வா போன்ற திரைப்படங்களில் நடித்தார். 2012 ஆம் ஆண்டில், பாலிவுட்டில் தால் மெய்ன் குச் காலா ஹை என்ற நகைச்சுவைப் படத்தில் அவர் நடித்துள்ளார். அதற்கு அடுத்த ஆண்டு, நகைச்சுவை-நாடகமான ஜிண்டகி 50-50, சூப்பர்மாடல் மற்றும் கன்னட திரைப்படமான டர்ட்டி பிக்சர்", சில்க் சக்காத் மாகா ஆகியவற்றில் தோன்றினார். அவர் 2014 திகில் திரைப்படமான மும்பை 125 கி.மீ 3 டி யிலும் நடித்துள்ளார். மேலும், அவர் 2010 இல் பிக் பாஸில்'' ஒரு போட்டியாளராக இருந்தார்.
ஆரம்பகால வாழ்க்கை
வீணா, இளமையில் ஜஹிதா மாலிக் என்கிற பெயரில் அழைக்கப்பட்டார். இவர், ஒரு பஞ்சாபி குடும்பத்தில் 1984 பிப்ரவரி 26 அன்று பாகிஸ்தானிலுள்ள பஞ்சாபின் ராவல்பிண்டியில் மாலிக் முகமது அஸ்லம் மற்றும் அவரது மனைவி ஜீனத் மாலிக் ஆகியோருக்கு மகளாகப் பிறந்தார்.
தொலைக்காட்சி
2002 ஆம் ஆண்டில், வீணா பிரைம் டிவி தொடரான பிரைம் குப்ஷப் ஐ தொகுத்து வழங்கினார். அந்த நிகழ்ச்சியின் வழியாக, அவரின் நகைச்சுவைத் திறனுக்கான புதிய வாய்ப்புகளைப் பெற்றார். மேலும் அவர் அவ்வப்போது, ஒரு மணிநேர நிகழ்ச்சியில் நடிகர்களைப் போல பேசி, நடித்து அவர்களை பிரதிபலிக்கிறார்.
ஜீயோ தொலைக்காட்சி நிகழ்ச்சியான ஹம் சப் உமீத் சே ஹைனை வீணா தொகுத்து வழங்கினார். அதில் அவரது நகைச்சுவைக்காக பெரிதும் பாராட்டப்பட்டார். 2007 ஆம் ஆண்டில், அவர் லக்ஸ் ஸ்டைல் விருதுகளில் பங்குகொண்டு, அந்த நிகழ்ச்சியின் 'மிகவும் பகட்டான பிரபலமான பெண்' என்கிற விருதினைப் பெற்றார்.
அக்டோபர் 2010 இல், வீணா இந்திய தொலைக்காட்சி நேரடி ஒளிபரப்பு நிகழ்ச்சியான இந்தி பிக் பாஸ் சீசன் 4 இல் ஒரு போட்டியாளராக கலந்து கொண்டார்.
தனிப்பட்ட வாழ்க்கை
வீணா தொழிலதிபர் ஆசாத் பஷீர் கான் கட்டாக்கை 25 டிசம்பர் 2013 அன்று துபாயில் திருமணம் செய்து கொண்டார். வீணா மாலிக் முஸ்லீம் சமூகத்தைச் சேர்ந்தவர். அவர் மூன்று முறை காபாவுக்கு விஜயம் செய்ததாகக் கூறியுள்ளார்.
அறப்பணி
வீணா இரண்டு ஆண்டுகளாக உலக சுகாதார அமைப்பின் பிரதிநிதியாக பணியாற்றியுள்ளார். அனாதைக் குழந்தைகளுடன் பணிபுரியும் பாகிஸ்தானை தளமாகக் கொண்ட ஒரு தன்னார்வ தொண்டு நிறுவனமான எஸ்ஓஎஸ் குழந்தைகள் கிராமத்தில் ஒரு குழந்தைக்கு அவர் நிதியுதவி செய்கிறார்.
ஊடகங்களில்
வீணா தனது பிறந்தநாளில் ஒரு நிமிடத்தில் அதிகபட்ச முத்தங்களைப் பெற்றதற்காக கின்னஸ் உலக சாதனைகளில் இடம்பிடித்தார். சல்மான் கானின் சாதனையை வீழ்த்தி நேரடி நிகழ்ச்சியான கின்னஸ் உலக சாதனை - ஆப் இந்தியா டோடெகாவில் சாதனை படைத்தார்.
ஜேம்ஸ் புரோட்
ஜேம்ஸ் புரோட்  (James Broad , பிறப்பு: மே 9 1814), இறப்பு: திசம்பர் 27 1888 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1854ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜேம்ஸ் புரோட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1814 பிறப்புகள் பகுப்பு:1888 இறப்புகள் பகுப்பு:கென்ட் துடுப்பாட்டக்காரர்கள்
சந்தியா மெண்டோன்கா
சந்தியா மெண்டோன்கா (Sandhya Mendonca) ஓர் இந்திய எழுத்தாளர், ஆசிரியர் மற்றும் வெளியீட்டாளர் ஆவார். இந்தியாவின் கர்நாடக மாநிலத்தில் பெங்களூருவில் (பெங்களூரு) பிறந்த இவர், செயின்ட் ஜோசப் கலை மற்றும் அறிவியல் கல்லூரியில் பொருளாதாரம், அரசியல் அறிவியல் மற்றும் சமூகவியல் ஆகியவற்றில் இளங்கலைப் பட்டம் பெற்றார் மற்றும் பெங்களூரு பல்கலைக்கழகத்தில் சர்வதேச உறவுகளில் நிபுணத்துவம் பெற்ற அரசியல் அறிவியலில் முதுகலைப் பட்டம் பெற்றார். இவர் பாரதிய வித்யா பவனில் பொது உறவுகளில் பட்டயம் பெற்றுள்ளார். இவர் தற்போது பெங்களூரில் வசிக்கிறார்.
தொழில்
சந்தியா மெண்டோன்கா பத்திரிகையாளராகப் பணியாற்றினார் பதினாறு ஆண்டுகளுக்கும் மேலாக தனது கணவரும் மூத்த பத்திரிக்கையாளருமான ஆலன் மெண்டோன்கா (1960- 2009), ரைன்ட்ரீ மீடியா, உடன் ஒரு ஊடக நிறுவனத்தை நிறுவுவதில் பங்களித்தார். அதன் மேலாண்மை இயக்குனர் மற்றும் தலைமைப் பதிப்பாளராகவும் இருந்தார்.
கருநாடகத்தினைப் பூர்விகமாகக் கொண்ட இவர், கல்ச்சுரல் ஒடிசி, ராஜ்பவன் பெங்களூர்-துரூ தி ஏஜசு, மார்வலசு ஆஃப் கர்நாடகா அண்ட் மோர் மற்றும் சில புத்தகங்கள் மூலம் கர்நாடக மாநில கலாச்சார வரலாற்றின் ஒரு காலவரிசையாளராகவும் உள்ளார். இவர் 2012 இல் வெளியிடப்பட்ட மார்வெல்ஸ் ஆஃப் மைசூர் & மோரின் இணை ஆசிரியர் ஆவார். இந்த புத்தகத்தை எழுத்தாளர் சசி தேசுபாண்டே, அவுட்லுக்கின் தலைமை ஆசிரியர் கிருஷ்ண பிரசாத் ஆகியோர் பாராட்டியுள்ளனர். 2015 ஆம் ஆண்டில், மார்வெல்ஸ் ஆஃப் கர்நாடகா & மேலும் கன்னடத்தில் கர்நாடக விஸ்மயகலு (கர்நாடக விஸ்மயங்கள்) என மொழிபெயர்க்கப்பட்டது.
கலை
மென்டோன்கா ஒரு தொழில்முறைஞர் அல்லாத நடிகர் ஆவார். இவர் சிறுவர் பாலியல் துன்புறுத்தலை அடிப்படையாகக் கொண்ட சேடோசு ஆன் தி வால் மற்றும் விஜய் நாயர் எழுதி இயக்கிய நாடகத்தில் நடித்துள்ளார், மற்றும் பாய்லே செங்குப்தா எழுதிய கோல்ஃப் ஸ்லைஸ்ட் பால்ஸ் பற்றிய நகைச்சுவை நாடகத்திலும் நடித்துள்ளார். பெங்களூரு லிட்டில் தியேட்டரின் மூத்த இயக்குனர் விஜய் படகி இயக்கிய ராபியின் கார்டன் படத்தில் இவர் சமீபத்தில் நடித்தார்.
2009 ஆம் ஆண்டில், மெண்டோன்கா தனது கணவர், அண்டர் தி ரைண்ட்ரீயின் நினைவாக ஒரு முறைசாரா முயற்சியைத் தொடங்கினார், இது நாடக வாசிப்புகள், கலை தொடர்புகள் மற்றும் இசை நிகழ்ச்சிகளை நடத்தியது.
விருதுகள் மற்றும் அங்கீகாரம்
சந்தியா மெண்டோன்காவுக்கு நவம்பர் 2015 இல் தரமான பத்திரிகை மற்றும் மனிதாபிமான அக்கறைக்காக இந்தியா வளர்ச்சி அறக்கட்டளையின் "தேச சிநேகி விருது" வழங்கப்பட்டது.
பிப்ரவரி 2016 இல் தேசிய ஒற்றுமை மற்றும் பொருளாதார வளர்ச்சிக்கான சிறந்த பங்களிப்பிற்காக உலகளாவிய சாதனையாளர் அறக்கட்டளை விருதைப் பெற்றார்.
பொறியியல் நிறுவனம், கர்நாடக மாநில மையம், மார்ச் 2016 இல் சமுதாயத்திற்கான பெண் சேவைக்காக இவரைப் பாராட்டியது.
மே 2016 இல் ISBR, ELCIA & PRCI இலிருந்து தொழில்முறை சிறப்பின் மூலம் வெற்றியை அடைந்ததற்காக ஷ்ரம சாதனா ஷைனிங் ஸ்டார் விருதைப் பெற்றார்.
கார்டன் சிட்டி பல்கலைக்கழகம் 2019 ஆம் ஆண்டு சர்வதேச மகளிர் தினத்தன்று இவளை ஊக்கமளிக்கும் பெண்ணாக கவுரவித்தது.
சான்றுகள்
பகுப்பு:இந்தியப் பெண் தொழிலதிபர்கள் பகுப்பு:வாழும் நபர்கள்
பிரெடி வினைப்பொருள்
பிரெடி வினைப்பொருள் (Froehde reagent) என்பது ஒரு எளிய குறியீடாக,சோதனையாகப் பயன்படுத்தப்படுகிறது, அல்கலாய்டுகள், குறிப்பாக ஓபியாய்டுகள் மற்றும் பிற சேர்மங்களை உத்தேசமாக அடையாளம் காணப்படுகிறது. இது சூடான, அடர் கந்தக அமிலத்தில் கரைக்கப்பட்ட மாலிப்டிக் அமிலம் அல்லது மாலிப்டேட் உப்பு கலவையால் ஆனது. பின்னர் அது சோதனை செய்யப்படும் பொருள் மீது சொட்டப்படுகிறது.
100 மில்லி சூடான, அடர் (95-98%) கந்தக அமிலத்தை 0.5 கிராம் சோடியம் மல்லிபிடேட் அல்லது மாலிபிடிக் அமிலத்தில் சேர்ப்பது அமெரிக்க நீதித்துறையின் தயாரிப்பு முறையாகும்.
வர்ஜினியாவின் தடய அறிவியல் துறை 100 மில்லி செறிந்த H2SO4-இற்கு 0.5 கிராம் அமோனியம் மலிபிடேட்டைப் பயன்படுத்துகிறது.
வெப்பப்படுத்தப்படாத கந்தக அமிலம் குறைந்த அபாயகரமான முறையில் தயாரிப்பதற்குப் பயன்படுத்தப்படலாம், ஆனால் மாலிப்பிடேட் கரைவதற்கு 2-4 மணி நேரம் அனுமதிக்கப்பட வேண்டும்.
மேற்கோள்கள்
பகுப்பு:வேதியியல் பரிசோதனைகள் பகுப்பு:வினையாக்கிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கல் மரம்
கல் மரம் என்பது தாவரங்கள் மண்ணுள் புதைந்து பாறைப் படிவ நிலைமையில் இருப்பதைக் குறிக்கும். அதுவே பல கல் மரங்கள் ஒரே பகுதியில் இருக்குமாயின் அதைக் கல்மரக்காடு என்பதும் உண்டு. மிகப்பழமையான மரங்கள் பல கோடி ஆண்டுகளுக்கு முன்னரே வளந்திருக்கும். ஒரு கோடி ஆண்டுகளுக்கு முன்னர் 4 பனி யுகங்கள் உண்டானதாக வரலாற்றாய்வாளர்கள் கூறுவதுண்டு. அந்த காலங்களில் ஏற்பட்ட புவியியல் மாற்றங்களால் மரங்கள் மண்ணில் புதைந்துக் கல் மரங்களாகிவிடும். அந்த மரத்தின் வகையைக் கொண்டு அந்தப் புவியமைப்பின் காலத்தைக் கணிப்பதன் மூலம் ஒரு இடத்தின் தொன்மையான புவியியல் அமைப்புகளை கண்டறிய இயலும்.
விந்தைகள்
தொல்லுயிரியல் ஆய்வாளர்களிடையே இக்கல்மரங்கள் ஒரு விந்தையாகவே பார்க்கப்படுகிறது. அதன் காரணம் ஒரு உயிரினம் கல் மரமாகவோ மிருகமாகவோ மாற அது இறந்து அழுகும் முன்னர் அதன் உடலின் ஒவ்வொரு உயிரனுவிலும் கால்சியம் கார்பனேட்டும், சிலிகாவும் புகுந்திருக்க வேண்டும். அதுவே அந்த உயிரினம் மக்கிவிட்டால் அது கல்மரமாக ஆகமாலே ம்ண்ணில் கலந்துவிடும். அந்த விதத்தில் இதைப் போன்ற அதிவேக உயிரியல் மற்றும் கணிம மாற்றங்கள் நிகழ்த்தப்படுவது தொல்லுயிரியல் ஆய்வாளர்களிடையே ஒரு விந்தையாகவே பார்க்கப்படுகிறது.
உசாத்துணை
பகுப்பு:தொல்லுயிரியல் பகுப்பு:தாவரவியல்
கிழக்கு அருணாச்சலம் மக்களவைத் தொகுதி
கிழக்கு அருணாச்சலம் மக்களவைத் தொகுதி, அருணாசலப் பிரதேசத்திலுள்ள இரண்டு மக்களவைத் தொகுதிகளில் ஒன்று. இத்தொகுதி திரப், லோங்டிங், கீழ் டிபாங் பள்ளத்தாக்கு, மேல் டிபாங் பள்ளத்தாக்கு, கிழக்கு சியாங், மேல் சியாங், லோஹித், சங்லங் மற்றும் அன்ஜாவ் ஆகிய ஒன்பது மாவட்டங்களை உள்ளடக்கியதாகும்.
மேற்கோள்கள்
பகுப்பு:அருணாசலப் பிரதேச மக்களவைத் தொகுதிகள்
பிலிப்பே டி ஒலிவேரா
யாழ்ப்பாண அரசின் கீழிருந்த பகுதிகளின் தலைநகரமாக யாழ்ப்பாண நகரத்தை உருவாக்கியவரும் இவரே. சுமார் எட்டு வருடங்கள் கப்டன் மேஜராக யாழ்ப்பாணத்தை நிர்வகித்துவந்த ஒலிவேரா, 1627 ஆம் ஆண்டு மார்ச் 22 இல் தனது 53 ஆவது வயதில் யாழ்ப்பாணத்தில் இறந்தார்.
பிற சமயங்களின்பால் கடுமையாக நடந்து கொண்டாலும், யாழ்ப்பாணத்தில் ஏழைகளுக்கும், விதவைகள் முதலியவர்களுக்கும் பயன்படும்வகையில் "மிசரிக்கோடியா" என்று அழைக்கப்பட்ட வைத்தியசாலையொன்றைத் தன் சொந்தச் செலவிலேயே கட்டிக்கொடுத்ததாகச் சொல்லப்படுகிறது. எல்லோரும் ஒலிவேராமீது அன்பு கொண்டிருந்ததாகவும், அவரை "பிலிப்பே ராஜா" என்றே அழைத்து வந்ததாகவும் குவைறோஸ் பாதிரியார் குறிப்பிடுகின்றார். 1627 பெப்ரவரி 20 ஆம் திகதி யாழ்ப்பாணத்தை உலுக்கிய சூறாவளியின் போது, அவரது வீட்டில் ஒதுங்கிய மக்கள் மீது அவர் காட்டிய அக்கறையையும் அவர்கள் தொடர்பில் அவர் நடந்துகொண்ட விதம் பற்றியும் குவைறோஸ் உயர்வாகப் பேசியுள்ளார்.
குறிப்புகள்
<References />
இவற்றையும் பார்க்கவும்
பகுப்பு:1627 இறப்புகள் பகுப்பு:போர்த்துக்கேய இலங்கை பகுப்பு:17-ஆம் நூற்றாண்டில் இலங்கை பகுப்பு:யாழ்ப்பாண அரசு
பிடப்பள்ளி
பிடப்பள்ளி (Bedapalli) என்பது ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
மக்கள் வகைப்பாடு
இவ்வூரின் மொத்த மக்கள் தொகை 551 ஆகும். இதில் 258 பேர் ஆண்கள், 293 பேர் பெண்கள் ஆவர்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
வெ. ராதிகா செல்வி
'''வெ. ராதிகா செல்வி''' (V. Radhika Selvi) (பிறப்பு  29 ஜனவரி 1976 ) என்பவர் முன்னாள் மக்களவை உறுப்பினர் ஆவார். இவர் இந்தியாவின் பதினான்காவது மக்களவையில் திருச்செந்தூர் பாராளுமன்றத் தொகுதியிலிருந்து தேர்ந்தெடுக்கப்பட்டு பணியாற்றினார். மன்மோகன் சிங் தலைமையிலான அமைச்சகத்தில் உள்துறை அமைச்சகத்தின் இணை அமைச்சராகவும் பணியாற்றினார்.
இவர் மறைந்த மூலக்கரை வெங்கடேச பண்ணையாரின் மனைவி ஆவார்.
குறிப்புகள்
பகுப்பு:தூத்துக்குடி மாவட்ட நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாடு அரசியலில் பெண்கள் பகுப்பு:சென்னை அரசியல்வாதிகள் பகுப்பு:14வது மக்களவை உறுப்பினர்கள் பகுப்பு:இந்தியத் தமிழர் பகுப்பு:1976 பிறப்புகள் பகுப்பு:வாழும் நபர்கள்
ஒளிக்கோளம்
ஒளிக்கோளம் (Photosphere) என்பது ஒளியை வெளிப்படுத்தும் விண்மீனின் வெளிக்கூட்டைக் குறிக்கிறது. பண்டைய கிரேக்க வேர் சொல்லான   φῶς, φωτός/ என்பதின் பொருள் ஒளி என்பதாகும். σφαῖρα என்ற சொல்லின் பொருள் கோளம் என்பதாகும். வெளிச்சத்தை வெளிப்படுத்தும் ஒரு கோளத்தின் மேற்பரப்பு என்பதையே ஒளிக்கோளம் என்ற சொல் குறிக்கிறது.பிளாசுமாவில் ஒளிபுகும் வரை தோராயமாக 2/3 என்ற ஒளியியல் ஆழத்திற்கு சமமான தொலைவு வரைக்கும் ஒரு நட்சத்திரத்தின் மேற்பரப்பில் இது பரவியுள்ளது. வேறுவிதமாக கூறினால், ஓர் ஒளிரும் பொருளின் ஆழமான பகுதியை ஒளிக்கோளம் என்று கூறலாம். பொதுவாக விண்மீன்களை ஒளிரும் பொருள் என்று அழைக்கலாம். ஒருசில அலைநீளம் கொண்ட ஒளியணுக்கள் ஒளிக்கோளத்தின் வழியே ஊடுறுவுகின்றன.
சிடீபன் போல்ட்சுமானின் விதியில் உள்ள பயனுறு வெப்பநிலையால் ஒரு விண்மீனின் மேற்பரப்பு வெப்பநிலை வரையறுக்கப்படுகிறது. நியூட்ரான் நட்சத்திரங்கள் தவிர்த்து பிற நட்சத்திரங்களுக்கு திடநிலை மேற்பரப்பு கிடையாது. எனவே ஒளிக்கோளத்தைக் கொண்டு சூரியனின் அல்லது மற்றொரு விண்மீனின் பார்க்கும் மேற்பரப்பையே விவரிக்கமுடியும்.